سینائی تے فلسطین مہم

سینائی اتے فلسطین مہم برطانوی سلطنت اتے سلطنت عثمانیہ دے وچکار پہلی عالمی لڑائی   دے مشرق وسطی پس منظر وچ لڑي گئی لڑآئی سی ، جس وچ  سلطنت عثمانیہ دی مددجرمن سلطنت نے کیتی سی ۔   ایہہ 1915 وچ نہر سوئز تے حملہ کرن دے  سلطنت عثمانیہ دے یتناں نال شروع ہوئی سی اتے 1918 وچ معاہدہ مدروس دے نال ختم ہوئی ، جس نال  عثمانی شام اتے فلسطین دی سلطنت عثمانیہ توں علیحدگی دی راہ سدھی ہوئی ۔

جنوری 1915 وچ لڑائی شروع ہوئی جدوں اک جرمن-اگوائی والی عثمانی فوج  برطانوی زیر تحفظ مصر دے   سینائی جزیرہ نما وچ داخل ہوئی  اتے  نہر سوئز اُتے حملہ کر دتا، جو  ناکام رہیا۔ گیلی پولی مہم دے بعد، برطانوی سلطنت دے سابقہ فوجیاں نے مصری ایکسپیڈیشنری فورس (ای ای ایف) دا قیام کیتا اتے سلطنت عثمانیہ دے سابقہ فوجیاں نے 1916 وچ جزیرہ نما سینا لئی لڑن لئی چوتھی فوج فورتھ آرمی (سلطنت عثمانیہ) دا گٹھن کیتا۔ اس مہم دے دوران اینزک ماؤنٹڈ ڈویزن اتے 52 ویں (لولینڈ) ڈویزننے جرمن دی اگوائی والی عٹمانی آرمی یونٹاں نوں علاقے باہر کڈھ دتا،   جنوری 1917 وچ نویں بنے ریگستان کالم (ڈیزرٹ کالم) نے    رومانی دی لڑائی توں شروع ہو کے اگست وچ مغظابہ دی لڑائی اتے آخر وچ رفح دی لڑائی وچ جزیرہ نما سینا دے مڑ قبضے نوں پورا کیتا۔ ۔ ایہناں تنے جتاں، جسدا نتیجے وچ کافی مصری علاقہ  واپس لیا گیا سی، توں بعد مارچ اتے اپریل وچ، عثمانی علاقے ، دکھنی فلسطین وچ ای ای ایف نوں   غزہ دی پہلی اتے دوجی لڑائی   وچ ہاراں دا سامنا کرنا پیا ۔
حوالے

گٹھ:سلطنت عثمانیہ دیاں جنگاں